มันนี่ทูเดย์
สมโพธิ์ฯ ลั่นโต 15%
5 ส.ค. 2558

สมโพธิ์ฯ ลั่นโต 15%
นายชิเกโอะ ไซโต ประธานกรรมการบริหาร บริษัท สมโพธิ์ เจแปน นิปปอนโคอะ ประกันภัย (ประเทศไทย) เปิดเผยว่า แผน 3 ปีนับจากนี้ที่เริ่มตั้งแต่ปี 2558-2561 บริษัทจะขยายธุรกิจในไทยเพิ่มขึ้น โดยตั้งเป้าเบี้ยประกันภัยเติบโตปีละ 10-15% และติดอันดับ 1 ใน 10 บริษัทประกันวินาศภัยที่มีเบี้ยประกันภัยรับสูงสุดให้ได้ภายในปี 2561 หรือทำเบี้ยให้ได้ 7,500 ล้านบาท แบ่งเป็นเบี้ยรถยนต์ 60% และเบี้ยที่ไม่ใช่รถยนต์ หรือนันมอเตอร์ 40% จากปัจจุบันมีเบี้ยรถยนต์ 18% และเบี้ยนันมอเตอร์ 82%
สำหรับปีนี้ตั้งเป้าทำเบี้ยให้ได้ 2,800 ล้านบาท เพิ่มขึ้นจากปีที่ผ่านมาที่มีเบี้ยอยู่ที่ 2,400 ล้านบาท กลยุทธ์ที่สำคัญคือ การขยายตลาดไปยังกลุ่มลูกค้ารายย่อยให้มากขึ้น โดยเริ่มบุกตลาดประกันภัยรถยนต์เป็นอันดับแรก เนื่องจากเป็นตลาดที่มีศักยภาพ ซึ่งจะทำให้ปีนี้สัดส่วนลูกค้ารายย่อยจะเพิ่มเป็น 30% จาก 10% ในปีที่ผ่านมา และลดสัดส่วนลูกค้าองค์กรลงเหลือ 70% จาก 90% ในปีที่ผ่านมา